Vera Illugadóttir bætir flutningum ofan á þétta dagskrá sína þessa dagana . Vísir / sögur / Gunnlaugur A. Björnsson Í lítilli íbúð á þriðju hæð gamals fjölbýlishúss í miðborg Reykavíkur situr ung kona við tölvuna sína . Hún virðist djúpt sokkinn , tekur hvorki eftir klukknahljómnum sem berst frá Hallgrímskirkju , einu helsta kennileiti höfuðborgarinnar , eða iðnaðarmönnunum sem unnið hafa að viðgerðum á fjölbýlishúsinu undanfarnar vikur . Nei , unga konan er önnum kafin . Ekki aðeins þarf hún að undirbúa einn vinsælasta útvarpsþátt landsins og leggja grunn að samnefndri leiksýningu , heldur hefur hún einnig ákveðið að ráðast í gríðarstórt verkefni - og það í sjálfum jólamánuðinum þegar landar hennar hafa alla jafna í nógu að snúast . Nið frá framkvæmdum og kirkjuklukkum má heyra á Leifsgötu . Gunnlaugur A. Björnsson Ágæti lesandi , við erum stödd í íbúð útvarpskonunnar Veru Illugadóttur í Reykjavík . Eða ætti ég kannski að segja , fráfarandi íbúð útvarpskonunnar . Hún hefur nefnilega sett íbúð sína að Leifsgötu 10 á sölu þar sem hún hefur búið frá árinu 2008 . Þetta er því áhugaverð eign , í ljósi eigendasögunnar . Á þeim rúmlega áratug sem Vera hefur hafst við í tveggja herbergja , 55 fermetra íbúð sinni , hefur hún komið sér vel fyrir . Skyldi engan undra ; samtímamenn Veru lýsa íbúðinni sem „ rúmgóðri og bjartri “ í göngufjarlægð frá mörgum af helstu áningarstöðum borgarinnar .